b'\n_START_ARTICLE_\nKorla\n_START_SECTION_\nEnergiateollisuus\n_START_PARAGRAPH_\nAlueella on \xc3\xb6ljy- ja kaasuteollisuutta. \xc3\x96ljynetsinn\xc3\xa4n ja poraamisen vuoksi kaupungin v\xc3\xa4kiluku kasvaa voimakkaasti. Tarimin altaalta kulkee noin 3\xc2\xa0000\xc2\xa0km pitk\xc3\xa4 maakaasuputki Shanghaihin.\n_START_SECTION_\nMaatalous- ja elintarviketeollisuus\n_START_PARAGRAPH_\nKorlassa kasvatetaan vientiin kiinalaisia valkeita p\xc3\xa4\xc3\xa4ryn\xc3\xb6it\xc3\xa4 (kiinaksi bai li ja tieteelliselt\xc3\xa4 nimelt\xc3\xa4\xc3\xa4n Pyrus bretschneideri). Se eroaa kuitenkin alkuper\xc3\xa4isest\xc3\xa4 Korlan p\xc3\xa4\xc3\xa4ryn\xc3\xa4st\xc3\xa4. Kaupungissa toimii Xinjiang Korla Pear Co Ltd, joka on julkisesti noteerattu yhti\xc3\xb6 (numero 600540), joka harjoittaa p\xc3\xa4\xc3\xa4ryn\xc3\xb6iden kasvinjalostusta, niiden viljely\xc3\xa4, jalostamista ja myymist\xc3\xa4.\n_START_SECTION_\nLiikenne\n_START_PARAGRAPH_\nKorlaan valmistui rautatie Turfanista vuonna 1984. Korlan lentoasemalta China Southern Airlines lent\xc3\xa4\xc3\xa4 yli 37 Kiinan sis\xc3\xa4ist\xc3\xa4 lyhyen matkan lentoa viikoittain. China Southern Airlines lent\xc3\xa4\xc3\xa4 Korlasta Qiemon lentoasemalle ja \xc3\x9cr\xc3\xbcmqi Diwopun kansainv\xc3\xa4liselle lentoasemalle ATR 72-500:lla._NEWLINE_Korlan it\xc3\xa4puolella on suuri Bostenj\xc3\xa4rvi.\n_START_SECTION_\nMatkailu\n_START_PARAGRAPH_\nKorla valittiin 16. lokakuuta 2006 yhdeksi Kiinan kymmenest\xc3\xa4 vieh\xc3\xa4tt\xc3\xa4vimm\xc3\xa4st\xc3\xa4 kaupungista yli kuudensadan Kiinan kansantasavallan kaupungin joukosta. Korla sai kunniamaininnan ainoana Luoteis-Kiinan kaupungeista._NEWLINE_Alue sijaitsee Silkkitien l\xc3\xa4heisyydess\xc3\xa4.'